**PREKių VIEŠOJO PIRKIMO-PARDAVIMO SUTARTIS SU UŽSAKOVO**

**REZERVU NR. \_\_\_\_\_\_\_\_\_\_**

(PU-10726/23) Statybinės medžiagos ir ūkinės prekės pagal kelių tarnybas (Biržų MT)

2023 m. \_\_\_\_\_\_\_\_\_ d.

Kaunas

**AB „Kelių priežiūra“**, buveinės adresas Savanorių pr. 321C, Kaunas, juridinio asmens kodas 232112130, atstovaujama Click or tap here to enter text., veikiančio (-ios) pagal Click or tap here to enter text., (toliau – **Pirkėjas**),

ir

**UAB „Kesko Senukai Lithuania“**, buveinės adresas Islandijos pl. 32B, Kaunas*,* juridinio asmens kodas 234376520, atstovaujamas (-a) Click or tap here to enter text., veikiančio (-ios) pagal Click or tap here to enter text.*,* (toliau – **Tiekėjas**),

toliau sutartyje **Pirkėjas** ir **Tiekėjas** kartu vadinami **Šalimis**, atskirai – **Šalimi**, susitarė ir sudarė šią prekių viešojo pirkimo-pardavimo sutartį (toliau – **Sutartis**):

1. **SUTARTIES OBJEKTAS**
   1. Šia Sutartimi Tiekėjas įsipareigoja perduoti Pirkėjui nuosavybės teise prekes, nurodytas Sutarties priede „Techninė specifikacija“ (toliau – **Prekės**), o Pirkėjas įsipareigoja Prekes priimti ir sumokėti už jas Sutartyje numatytomis sąlygomis ir tvarka. Taip pat šios Sutarties objektą sudaro Prekės, kurios nėra išvardijamos Sutarties priede „Techninė specifikacija“, tačiau priklauso tai pačiai grupei kaip ir Prekės (tokių prekių vertė negali viršyti 10 % visos Sutarties vertės).
   2. Šia Sutartimi Šalys taip pat susitaria dėl konkrečių užsakymų vykdymo sąlygų ir tvarkos.
   3. Šiai Sutarčiai priskirtini BVPŽ kodas (-ai): 44100000-1.
   4. Sutartis sudaryta viešojo pirkimo ,,(PU-10726/23) Statybinės medžiagos ir ūkinės prekės pagal kelių tarnybas“, Nr. 671482 pagrindu (toliau – **Pirkimas**).
   5. Reikalavimai Prekėms aprašyti Sutarties priede „Techninė specifikacija“.
2. **KAINA IR SUTARTIES VERTĖ**
   1. Prekės bus perkamos fizinėje, Tiekėjo pasiūlyme nurodytoje (-ose) Prekybos vietoje (-ose).
   2. Sutarties vertė be PVM yra 20 000,00 EUR (dvidešimt tūkstančių eurų 00 ct). 21% (dvidešimt vieno procento) PVM sudaro 4 200,00 EUR (keturi tūkstančiai du šimtai eurų 00 ct). Sutarties vertė su PVM – 24 200,00 EUR (dvidešimt keturi tūkstančiai du šimtai eurų 00 ct).
   3. Šiai Sutarčiai taikoma mišri kainodara (nurodytoms Techninėje sprecifikacijoje prekėms – fiksuoto įkainio, kitoms prekėms – kintamo įkainio, nustatyta laikantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“, kuri detalizuota šioje Sutartyje ir Sutarties 1.4. punkte nurodyto Pirkimo sąlygose.

* 1. Įkainiai (nurodytoms Techninėje specifikacijoje Prekėms) Sutarties galiojimo laikotarpiu gali būti peržiūrimi: 
     1. bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Statybos sąnaudų elementų kainų indekso (Inžineriniai statiniai) pokytis (k), apskaičiuotas kaip nustatyta 2.4.3. punkte, padidėja arba sumažėja daugiau kaip 5 procentais (-us). Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.
     2. Šalys privalo susitarime dėl įkainių perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės Sutarties vertę.
     3. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal Statybos sąnaudų elementų kainų indeksą (Inžineriniai statiniai) apskaičiuotas Statybos sąnaudų elementų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

 , (proc.) kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Statybos sąnaudų elementų kainų indeksas (*Inžineriniai statiniai*).

Indpradžia – laikotarpio pradžios datos (mėnesio) Statybos sąnaudų elementų kainų indeksas (Inžineriniai statiniai). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + 1. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.
    2. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
    3. Šalis, inicijuojanti Sutarties įkainių perskaičiavimą, informuoja kitą Šalį raštu apie pageidavimą perskaičiuoti įkainius ir pateikia įrodymus, pagrindžiančius Sutartyje nurodytų aplinkybių, suteikiančių teisę keisti Sutarties įkainius, egzistavimą.
    4. Įkainio perskaičiavimas taikomas tik tai Prekių daliai, kuri Pirkėjo dar nebuvo apmokėta.
    5. Perskaičiuoti įkainiai įforminami susitarimu prie šios Sutarties, pasirašomu abiejų Sutarties Šalių ir įsigalioja nuo susitarimo pasirašymo datos, jei susitarime nenumatyta kitaip.
  1. Jeigu Sutarties galiojimo metu pasikeitus teisės aktams pasikeistų pridėtinės vertės mokesčio dydis, pasiūlymo kaina (Sutarties kaina) be PVM, kuri buvo nurodyta pateiktame pasiūlyme, dėl to nebus keičiama, t. y. Pirkėjas mokės Tiekėjui už tinkamai pagal Sutartį pateiktas Prekes, kainą, kuri bus lygi sumai, gautai prie Sutartyje nurodytos Prekių kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
  2. Pirkimo dokumentuose ir Sutartyje nurodyti Prekių kiekiai orientaciniai, t. y. Pirkėjas pasilieka teisę atsisakyti viso ar dalies Prekių kiekio, jeigu jis neturės pakankamo, nuo jo nepriklausančio finansavimo, arba Prekių ar jų dalies nereikės vykdant savo funkcijas, arba/ir dėl kitų priežasčių. Tokio atsisakymo atveju Pirkėjas sumoka Tiekėjui už iki atsisakymo faktiškai pristatytų Prekių kiekį.
  3. Pirkėjas už Prekes Tiekėjui mokės pagal jo pateikto pasiūlymo kainas: t. y. už Prekes, išvardintas Sutarties priede „Techninė specifikacija“, mokės Sutarties priede „Tiekėjo pasiūlymas su kainomis“ nurodytą fiksuoto dydžio įkainį, o už Prekes, neišvardintas Techninėje specifikacijoje, tačiau priklausančias tai pačiai prekių grupei, mokės Sutarties 2.10. punkte nustatyta tvarka.
  4. Prekių, neišvardintų Techninėje specifikacijoje, galutinė kaina apskaičiuojama prie Tiekėjo Prekių pardavimo vietoje ar el. prekyboje skelbiamos Prekių kainos ir tuo metu galiojančios akcijos (jeigu tokia akcija bus taikoma) pridėjus Tiekėjo pasiūlytą nuolaidą, kuri sudaro 30 % . Jei Prekei tuo metu galiojanti mažmeninė kaina su akcija yra mažesnė nei Prekei pritaikius sutartyje nurodytą nuolaidą, Prekė turės būti parduota už tuo metu Tiekėjo siūlomą Prekės su akcija kainą netaikant Pasiūlyme nurodytos nuolaidos, t. y. Prekių kaina turi būti nustatoma atsižvelgiant į mažiausią Užsakymo metu galiojančią kainą.
  5. Tiekėjas prisiima visą riziką dėl to, kad ne nuo Pirkėjo priklausančių aplinkybių padidės su Sutartimi ir (ar) Sutarties vykdymu susijusios išlaidos ir Tiekėjui Sutarties ir (ar) konkrečių užsakymų vykdymas taps sudėtingesnis (Tiekėjui padidės įsipareigojimų vykdymo kaina). Prekėms taikoma nuolaida ir (ar) Sutarties vertė jokiais atvejais nebus keičiama (išskyrus Sutartyje ar Viešųjų pirkimų įstatymo 89 str. numatytus atvejus). Įsipareigojimų vykdymo kainos padidėjimas nesuteikia Tiekėjui teisės sustabdyti Sutarties ir (ar) konkrečių užsakymų vykdymo ar atsisakyti Sutarties ir (ar) konkretaus užsakymo šiuo pagrindu.

1. **ATSISKAITYMO TVARKA**
   1. Tiekėjas įsipareigoja pateikti Pirkėjui PVM sąskaitą – faktūrą ne vėliau kaip iki einamojo mėnesio paskutinės darbo dienos. Šalys susitaria, kad  Prekių perdavimo faktą įrodančiais dokumentais bus laikoma PVM sąskaita-faktūra, kurioje detalizuojamos įsigytos Prekės).  Tiekėjas turi užtikrinti, jog PVM sąskaitą-faktūrą Pirkėjas gautų per informacinę sistemą „E. sąskaita“. Tais atvejais, kai Prekių perdavimas grindžiamas Prekių perdavimo-priėmimo aktu ar kitu Prekių perdavimo-priėmimo faktą patvirtinančiu dokumentu, Tiekėjas šiuos pasirašytus dokumentus (išskyrus krovinio važtaraščius) per informacinę sistemą „E.sąskaita“  privalo pateikti kartu su PVM sąskaita-faktūra.
   2. Tiekėjas pateiktoje PVM sąskaitoje-faktūroje privalo nurodyti atsakingą Pirkėjo kelių tarnybą (struktūrinį vienetą), Sutarties sudarymo datą bei Pirkėjo suteiktą Sutarties numerį.
   3. Pirkėjas atsiskaito už įsigytas kokybiškas Prekes ne vėliau kaip per 30 (trisdešimt) kalendorinių dienų nuo Tiekėjo Sutartyje numatyta tvarka, sistemoje „E.sąskaita“ gautos ir patvirtintos PVM sąskaitos-faktūros dienos. Šalys gali susitarti ir dėl trumpesnių apmokėjimo terminų, jeigu dėl apmokėjimo terminų sutrumpinimo Pirkėjui atsiranda papildoma ekonominė nauda.
   4. Tiekėjui nesilaikant PVM sąskaitos-faktūros pateikimo terminų ir tvarkos, numatytos šioje Sutartyje ir (ar) teisės aktuose, gali būti sulaikomi mokėjimai. Toks mokėjimų sulaikymas nėra laikomas Sutarties sąlygų pažeidimu (t. y. nėra skaičiuojami delspinigiai).
   5. Tiekėjas turi teisę sudaryti faktoringo sutartį su finansuotoju, perleisdamas finansuotojui piniginį reikalavimą Pirkėjui pagal šią Sutartį. Tiekėjas negali faktoringo sutartyje susitarti su finansuotoju, kad finansuotojas turi teisę perleisti jam perleistą piniginį reikalavimą pagal šią Sutartį. Tiekėjas, sudaręs faktoringo sutartį su finansuotoju, privalo nedelsiant raštu informuoti apie tai Pirkėją ir pateikti faktoringo sutarties kopiją arba išrašą, o, pateikdamas sąskaitą Pirkėjui, privalo nurodyti, kad pagal pateikiamą sąskaitą yra arba bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Tiekėjui mokėtinos sumos. Visas išlaidas, susijusias su faktoringo sutarties sudarymu ir piniginio reikalavimo perleidimu pagal faktoringo sutartį, apmoka Tiekėjas.
2. **ŠALIŲ ĮSIPAREIGOJIMAI IR ATSAKOMYBĖ**
   1. Pirkėjas Prekes perka be pristatymo, Tiekėjo nurodytoje Prekių atsiėmimo vietoje. Prekės Pirkėjui išduodamos pagal Pirkėjo nurodytą įgaliotų asmenų sąrašą, turinčių teisę paimti prekes iš Tiekėjo, pateikus asmens tapatybę įrodantį dokumentą (pasą, asmens tapatybės kortelę ar vairuotojo pažymėjimą). Darbuotojų sąrašas gali būti papildomas ar keičiamas tik suderinus su Pirkėju elektroniniu paštu, nurodytu šios Sutarties 11.5.3. punkte.
   2. Pirkėjas Prekes atsiima fizinėse parduotuvėse, Tiekėjas nurodo fizinių parduotuvių adresus, kuriose prekės yra sandėliuojamos.
   3. Prekės turi būti naujos, kokybiškos, originalioje pakuotėje bei atitikti tokioms prekėms taikomus reikalavimus. Riboto galiojimo Prekės ar Prekės, kurioms yra nustatyti specialūs komplektiškumo, transportavimo, laikymo ar sudėties reikalavimai, turi atitikti visus tos rūšies prekėms nustatytus reikalavimus. Nustačius, jog Prekės neatitinka joms keliamų reikalavimų, patikrinimo išlaidos tenka Tiekėjui.
   4. Prekės turi būti kokybiškos, atitikti Lietuvos Respublikoje galiojančius standartus, ir būti tinkamos naudoti pagal jų tikslinę paskirtį, neturi būti paslėptų Prekių trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų prekių naudingumas.
   5. Prekių grąžinimas ir keitimas turi būti vykdomas Lietuvos Respublikos civilinio kodekso 6.362 straipsnio ir Mažmeninės prekybos taisyklių (aktuali redakcija) nuostatomis.
   6. Nekokybiškos Prekės turi būti pakeičiamos naujomis visą Prekių garantinį laikotarpį.
   7. Kai nustatoma, jog įsigytos Sutarties sąlygų neatitinkančios Prekės, Tiekėjas atlygina visas Pirkėjo dėl to patirtas išlaidas (įskaitant kompensaciją už atliktus tyrimus ar Pirkėjui trečiųjų asmenų pritaikytas pinigines išskaitas ir baudas, jei tokių būtų). Pirkėjas turi teisę reikalauti Tiekėjo pakeisti ar atsiimti Prekes ir po Prekių perdavimo-priėmimo momento, jeigu vėliau nustatoma, jog Prekės neatitinka joms keliamų reikalavimų. Atgal netinkamos (Sutarties sąlygų neatitinkančios) Prekės Tiekėjui grąžinamos.
   8. Atsakomybė dėl Prekių atsitiktinio žuvimo ar praradimo pereina Pirkėjui nuo Prekių perdavimo-priėmimo momento. Pirkėjas gali nepriimti Prekių jei Prekių priėmimo ir pirminės apžiūros metu paaiškėja, kad Prekės neatitinka Sutarties reikalavimų, nėra tinkamai paženklintos ar sukomplektuotos, taip pat jei nėra visų Prekių kokybę, specifikaciją ar garantinį laikotarpį patvirtinančių dokumentų.
   9. Pirkėjui nepriėmus Prekių ar vėliau paaiškėjus Prekių neatitikimui Sutartyje, Sutarties prieduose ar teisės aktuose nurodytiems kriterijams, Tiekėjas įsipareigoja pakeisti nekokybiškas ar netinkamas Prekes kokybiškomis ir atitinkančiomis Sutarties sąlygas Prekėmis ne vėliau kaip per 5 (penkias) dienas nuo pranešimo dėl neatitinkančių Sutarties sąlygų Prekių gavimo dienos. Tiekėjas savo lėšomis užtikrina netinkamų Prekių pakeitimą tinkamomis per Sutartyje nustatytą terminą ir atlygina Pirkėjo patirtus nuostolius dėl nekokybiškų Prekių pateikimo.
   10. Kartu su Prekėmis Pirkėjui yra perduodami kokybės, tame tarpe EB atitikties deklaracijos (jei taikoma) bei Prekių specifikaciją nurodantys dokumentai. Jei su įsigyjamomis Prekėmis turi būti pateikta naudojimo jomis instrukcija ar saugos duomenų lapai, Tiekėjas juos pateikia lietuvių kalba.
   11. Jeigu Pirkėjas laiku nesumoka už kokybiškas ir atitinkančias Sutarties sąlygas Prekes, Pirkėjas moka 0,05 % (penkių šimtųjų procento) dydžio delspinigius už kiekvieną uždelstą atsiskaityti dieną. Delspinigiai skaičiuojami nuo vėluojamos sumokėti sumos.
   12. Jeigu Tiekėjas vėluoja pakeisti netinkamas Prekes tinkamomis, Tiekėjas moka 0,05 % (penkių šimtųjų procento) dydžio delspinigius už kiekvieną uždelstą pakeisti Prekes dieną, tačiau bet kokiu atveju ne mažiau kaip 50,00 EUR (penkiasdešimt eurų 00 ct) už vieną vėlavimo laikotarpį. Delspinigiai skaičiuojami nuo vėluojamų pakeisti Prekių vertės. Tiekėjui vėluojant pakeisti Prekes daugiau nei 5 (penkias) darbo dienas, Pirkėjas turi teisę, apie tai iš anksto pranešęs Tiekėjui, pirkti Prekes iš kito tiekėjo ir reikalauti tiesioginių nuostolių atlyginimo, įskaitant, bet neapsiribojant kainų skirtumo, susidarančio Pirkėjui įsigyjant trūkstamas Prekes iš trečiųjų asmenų ar išlaidų, susidariusių Pirkėjui ištaisant Prekių trūkumus. Atitinkamai, Pirkėjas turi teisę nutraukti šią Sutartį, Sutarties 8.5. punkte numatyta tvarka arba sumažinti Sutarties kainą, vėluojamų pakeisti Prekių verte.
   13. Tiekėjas neturi teisės vienašališkai keisti Prekių kainos, išskyrus Sutarties 2.5. punkte numatytą atvejį. Tiekėjui vienašališkai pakeitus Prekių kainą, Pirkėjas turi teisę nutraukti Sutartį įspėjęs Tiekėją per 5 (penkias) darbo dienas nuo sužinojimo apie Prekių kainos pakeitimą ir reikalauti iš Tiekėjo tiesioginių nuostolių atlyginimo, o Tiekėjas privalo sumokėti Pirkėjui 5 % (penkių procentų) dydžio baudą nuo Sutarties vertės.
   14. Tiekėjas patvirtina, kad turi visas licencijas ir leidimus parduoti ir gabenti Prekes bei kad Prekės yra sertifikuotos ir licencijuotos teisės aktų nustatyta tvarka. Tiekėjas taip pat patvirtina, kad Prekės jam priklauso nuosavybės teise, nėra įkeistos ar kitaip apsunkintos bei tretieji asmenys Sutarties pasirašymo dieną neturi jokių teisių ar pretenzijų į Prekes.
   15. Prekėms suteikiama gamintojo dokumentuose nurodyta Prekės garantija. Garantinis terminas pradedamas skaičiuoti nuo Prekių perdavimo-priėmimo momento. Garantinis terminas visoms pakeistoms ar sutaisytoms Prekėms (ar jų dalims) vėl įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos. Garantinio laikotarpio metu Tiekėjas privalo nemokamai šalinti gedimus arba sugedusias Prekes ar jų dalis pakeisti ekvivalentiškomis ne vėliau kaip per 5 (penkias) darbo dienas nuo pranešimo apie gedimą gavimo momento. Tiekėjas apmoka visas su garantiniu remontu susijusias išlaidas. Jeigu Tiekėjas vėluoja ištaisyti defektus arba pristatyti naujas Prekes, jis moka Pirkėjui 0,05 % (penkių šimtųjų procento) dydžio delspinigius už kiekvieną uždelstą dieną nuo vėluojamų sutaisyti ar pakeisti Prekių vertės. Jeigu Tiekėjas per nurodytą terminą nepašalina gedimų arba nepakeičia sugedusių Prekių, Pirkėjas turi teisę pašalinti Prekių trūkumus savo jėgomis ir savo sąskaita, o Tiekėjas įsipareigoja atlyginti visas Pirkėjo dėl to patirtas išlaidas bei nuostolius.
   16. Netesybų sumokėjimas neatleidžia Šalies nuo įsipareigojimų pagal Sutartį vykdymo bei nuo pareigos atlyginti nuostolius.
   17. Tiekėjas patvirtina, jog šios Sutarties pasirašymo metu ir viso Sutarties vykdymo metu atitinka pirkimo dokumentuose nurodytus kvalifikacinius reikalavimus (jei taikoma). Jei Sutarties vykdymo metu paaiškėtų, jog Tiekėjo kvalifikacija nebeatitinka nustatytų reikalavimų ir Tiekėjas jų neištaiso per Sutartyje nurodytą terminą, tai bus laikoma esminiu Sutarties pažeidimu.
   18. Tiekėjas įsipareigoja laikytis nesąžiningos konkurencijos veiksmų draudimo ir nevykdyti veiksmų, kurie prieštarauja ūkinės veiklos sąžiningai praktikai bei geriems papročiams, kai tokie veiksmai gali pakenkti kitos Šalies galimybėms konkuruoti, įskaitant siūlymą Pirkėjo darbuotojams nutraukti darbo sutartį ar nevykdyti visų ar dalies savo darbo pareigų siekiant naudos sau ar padarant žalą Pirkėjui.
   19. Tiekėjas įsipareigoja užtikrinti, jog jo darbuotojai ir (ar) jo pasitelkti tretieji asmenys, vykdydami sutartinius įsipareigojimus Pirkėjo teritorijoje, dėvėtų skiriamuosius spec. drabužius (aprangą) bei reikiamas apsaugos priemones ir laikytųsi Pirkėjo teritorijoje esančiuose informaciniuose ženkluose nurodytų saugumo reikalavimų ir (ar) Pirkėjo atstovų nurodymų. Neužtikrinus šio reikalavimo, Pirkėjas pasilieka teisę neįleisti tokio reikalavimo nesilaikiusio asmens į sutartinių įsipareigojimų vykdymo vietą.
   20. Pirkėjas siekia įsigyti Prekes, darančias kuo mažesnį poveikį aplinkai, kad Prekei tiekti būtų sunaudojama kuo mažiau gamtos išteklių, todėl Tiekėjas įsipareigoja Sutarties galiojimo laikotarpiu visą dokumentaciją (įskaitant ir neapsiribojant Šalių bendravimą ar kitą dokumentaciją) teikti ir pasirašyti tik elektroninėmis priemonėmis (telefonu, elektroniniu paštu ar kt.).
   21. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės prekės, jos turi būti pagamintos iš perdirbtų žaliavų arba tinkamos perdirbimui.
   22. Jei įsigyjama Prekė turi būti tiekiama ar perduodama antrinėje pakuotėje, ji turi atitikti pakuotėms nustatytus minimalius aplinkos apsaugos kriterijus, nebent tai prieštarauja higienos normoms: pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.
3. TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA
   1. Bet kokie fiziniai ar juridiniai asmenys, kuriuos Tiekėjas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Tiekėju, yra laikomi Tiekėjo agentais. Šių asmenų veiksmai vykdant Sutartį Tiekėjui sukelia tokias pačias pasekmes, kaip jo paties veiksmai. Tiekėjas Sutarties vykdymui pasitelkia šiuos trečiuosius asmenis (subtiekėjus):

|  |  |
| --- | --- |
| **Subtiekėjo pavadinimas ir rekvizitai** | **Sutarties dalis, kuriai pasitelkiamas subtiekėjas** |
| netaikoma | netaikoma |

* 1. Tiekėjas Sutarčiai vykdyti turi pasitelkti tik tuos subtiekėjus, kurie numatyti Tiekėjo pasiūlyme. Jeigu Tiekėjas šioje Sutartyje numatytų Prekių pardavimui nori samdyti kitą, nei nurodyta pasiūlyme, subtiekėją, jis privalo prieš tai Pirkėjui įrodyti jo patikimumą ir gebėjimą vykdyti paskirtas funkcijas, gauti raštišką Pirkėjo sutikimą dėl pasirinkto subtiekėjo bei pateikti subtiekėjo dokumentus, pagrindžiančius atitikimą pirkimo sąlygose subtiekėjams nustatytiems reikalavimams. Tiekėjas visada bus atsakingas už Sutarties vykdymą, įskaitant subtiekėjams perduodamos vykdyti Sutarties ir (ar) Sutarties dalies kokybę ir padarytą žalą. Tuo atveju, jei Tiekėjas Sutarties vykdymo metu savo sutartiniams įsipareigojimams vykdyti pasitelkia kitus nei Tiekėjo pasiūlyme pirkimui nurodytus subtiekėjus, Tiekėjas pasiūlyme pirkimui nurodytus subtiekėjus pakeičia be Pirkėjo žinios arba jeigu Tiekėjas, savo pasiūlyme nenurodęs apie ketinimą pasitelkti subtiekėjus, pasitelkia subtiekėjus be Pirkėjo raštiško sutikimo, Tiekėjas moka Pirkėjui 5 (penkių) % nuo Sutarties maksimalios vertės dydžio baudą bei Pirkėjui pareikalavus, nedelsiant privalo atsisakyti tokio subtiekėjo paslaugų.
  2. Subtiekimas nesukuria sutartinių santykių tarp Pirkėjo ir subtiekėjo. Tiekėjas atsako už savo subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Tiekėjo nuo jokių jo įsipareigojimų pagal Sutartį.
  3. Atsiradus poreikiui keisti Jungtinės veiklos sutartyje nurodytus partnerius kitais (jeigu Sutartis yra vykdoma pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
     1. Pirkėjas gaus šiuos dokumentus:
        1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
        2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
        3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
     2. Tiekėjas įrodys Pirkėjui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
     3. Tiekėjas gaus Pirkėjo rašytinį sutikimą keisti Jungtinės veiklos partnerius;
     4. Tiekėjas pateiks Pirkėjui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
  4. Šiai Sutarčiai gali būti taikoma tiesioginio atsiskaitymo su subtiekėjais galimybė, kuri įgyvendinama šia tvarka:
     1. Pirkėjas ne vėliau kaip per 3 (tris) darbo dienas nuo Viešųjų pirkimų įstatymo 88 straipsnio 4 dalyje numatytos informacijos gavimo raštu dienos, informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Tiekėjo ir jo subtiekėjo. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į Pirkimo dokumentuose ir subtiekimo sutartyje nustatytus reikalavimus.
     2. Subtiekėjas, prieš pateikdamas sąskaitą Pirkėjui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą-faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Pirkėjo atlikti mokėjimai subtiekėjui pagal jo pateiktas sąskaitas-faktūras atitinkamai mažina sumą, kurią Pirkėjas turi sumokėti Tiekėjui pagal Sutarties sąlygas ir tvarką. Tiekėjas, išrašydamas ir pateikdamas sąskaitas-faktūras Pirkėjui, atitinkamai į jas neįtraukia subtiekėjo tiesiogiai Pirkėjui pateiktų ir Tiekėjo patvirtintų sąskaitų-faktūrų sumų.
     3. Tiesioginis atsiskaitymas su subtiekėju neatleidžia Tiekėjo nuo jo prisiimtų sutartinių įsipareigojimų vykdymo. Nepaisant nustatyto galimo tiesioginio atsiskaitymo su subtiekėju, Tiekėjo Sutartyje numatytos teisės, pareigos ir kiti įsipareigojimai nepereina subtiekėjui.
     4. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo mokėtinos sumos, atsakomybė prieš Pirkėją tenka Tiekėjui ir neatitikimai pašalinami Tiekėjo sąskaita.
     5. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Sutartyje nustatytą kainodarą ir atsiskaitymo tvarką.
  5. Šiame skyriuje numatytų Tiekėjo įsipareigojimų nesilaikymas yra laikomas esminiu Sutarties pažeidimu.

1. NENUGALIMOS JĖGOS APLINKYBĖS
   1. Šalys neatsako už dalinį ar visišką prisiimtų įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (Force Majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (Force Majeure) aplinkybes liudijančių pažymų išdavimo tvarkos aprašo patvirtinimo“.
2. **SUTARTIES ĮVYKDYMO UŽTIKRINIMAS**
   1. Sutarties įvykdymo užtikrinimas, t. y. Lietuvos Respublikoje ar užsienyje registruoto banko garantija ar draudimo bendrovės laidavimo draudimo liudijimas, šiai Sutarčiai netaikomas.
3. SUTARTIES GALIOJIMAS, KEITIMAS IR NUTRAUKIMAS
   1. Prekės tiekiamos 12 (dvylika) mėnesių, bet ne ilgiau iki bus nupirkta Prekių už Sutarties 2.2. punkte nurodytą sumą. Sutartis įsigalioja, kai Sutartį pasirašo abi sutarties Šalys ir galioja iki visiško sutartinių įsipareigojimų įvykdymo arba Sutarties nutraukimo (priklausomai nuo to, kuri sąlyga įvyksta anksčiau). Visais atvejais Prekės tiekiamos ne ilgiau kaip 24 (dvidešimt keturis) mėnesius.
   2. Jeigu Prekių tiekimo metu nėra išperkama Prekių už maksimalią Sutarties vertę, Prekių tiekimo terminas automatiškai pratęsiamas dar 12 (dvylikos) mėnesių terminui. Automatinio pratęsimo sąlyga taikoma 1 (vieną) kartą. Šalys turi teisę atsisakyti pratęsti Prekių tiekimo terminą, apie tai raštu informavus kitą Šalį 30 (trisdešimt) dienų iki Prekių tiekimo termino pabaigos.
   3. Šalys turi teisę nutraukti šią Sutartį vienašališkai arba abiejų Šalių sutarimu, nesikreipdamos į teismą, Lietuvos Respublikos teisės aktuose numatytais pagrindais ir tvarka.
   4. Pirkėjas bet kuriuo metu turi teisę vienašališkai, nesikreipdamas į teismą, nutraukti šią Sutartį prieš 10 (dešimt) darbo dienų raštu pranešęs apie tai Tiekėjui. Tokiu atveju Tiekėjui yra sumokama tik už faktiškai kokybiškas iki Sutarties nutraukimo dienos patiektas Prekes ir jokios kitos pareigos Pirkėjui neatsiranda, įskaitant, bet neapsiribojant, Pirkėjas neturi mokėti Tiekėjui jokių kitų sumų ir (ar) mokėjimų.
   5. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Tiekėją, nutraukti Sutartį, o Tiekėjas privalo sumokėti Pirkėjui 5 (penkių) % baudą nuo Sutarties vertės, jeigu Tiekėjas iš esmės pažeidė Sutartį. Tiekėjo padarytas Sutarties pažeidimas laikomas esminiu, kai:
      1. patiektos Prekės neatitinka Sutartyje ir (ar) konkrečiame užsakyme numatytų reikalavimų ir Tiekėjas neištaiso Prekių trūkumų per Sutartyje numatytą terminą;
      2. Tiekėjas pažeidžia Prekių pakeitimo terminus, nurodytus Sutartyje;
      3. Tiekėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
      4. Kitais sutartyje numatytais atvejais.
   6. Bet kuri Šalis turi teisę vienašališkai, nesikreipdama į teismą, nutraukti šią Sutartį, apie tai raštu įspėjusi kitą Šalį prieš 30 (trisdešimt) kalendorinių dienų, jei kita Šalis bankrutuoja arba yra likviduojama, sustabdo ūkinę veiklą arba kituose teisės aktuose numatyta tvarka susidaro analogiška situacija.
   7. Tiekėjas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Pirkėją prieš 30 (trisdešimt) kalendorinių dienų, jei Pirkėjas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Pirkėjas ne mažiau kaip 2 (du) kartus buvo įspėtas.
   8. Pirkėjas be išankstinio įspėjimo vienašališkai, prieš 5 (penkias) kalendorines dienas raštu apie tai įspėjęs Tiekėją, nutraukia Sutartį Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju Tiekėjui yra sumokama tik už kokybiškai faktiškai iki Sutarties nutraukimo dienos suteiktas Prekes ir jokios kitos pareigos Pirkėjui neatsiranda, įskaitant, bet neapsiribojant, Pirkėjas neturi mokėti Tiekėjui jokių kitų sumų ir (ar) mokėjimų.
   9. Sutarties sąlygos gali būti keičiamos vadovaujantis Lietuvos Respublikos Viešųjų pirkimų įstatymo nuostatomis.
4. GINČŲ SPRENDIMAS
   1. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu.
   2. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teismuose, esančiuose Kauno mieste, teisės aktų nustatyta tvarka.
5. KONFIDENCIALUMAS
   1. Sutarties vykdymo metu vienos Šalies kitai Šaliai tiek sąmoningai, tiek atsitiktinai atskleista informacija, kurią atskleidusi Šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios Sutarties vykdymui. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina šios Sutarties tinkamam vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja valstybės institucijos, turinčios teisę ją gauti pagal Lietuvos Respublikos įstatymus ar kitus teisės aktus. Šis konfidencialumo įsipareigojimas galioja neterminuotai. Tiekėjas sutinka, kad šios Sutarties sąlygos būtų atskleistos skolų išieškojimo įmonei, jei Pirkėjas nusprendžia kreiptis į tokią įmonę dėl Tiekėjo skolos pagal šią Sutartį išieškojimo.
   2. Šalių įsipareigojimai, susiję su asmens duomenų apsauga:
      1. Abi Šalys yra asmens duomenų valdytojai, kurie tvarko savo darbuotojų asmens duomenis teisėto intereso ir sudarytos darbo sutarties pagrindu.
      2. Tvarkydamos asmens duomenis, Šalys vadovaujasi Lietuvos Respublikos įstatymais, Europos sąjungos teisės aktais bei Sutartyje nurodytais asmens duomenų tvarkymo reikalavimais.
      3. Šalys susitaria, jog Sutartimi perduodami Šalių atstovų (vadovų, įgaliotų asmenų ar darbuotojų) asmens duomenys ir (ar) kiti asmens duomenys, kurie bet kuriai iš Šalių tampa žinomi vykdant sutartinius įsipareigojimus, yra naudojami tik tam, kad būtų galima sudaryti ir vykdyti Sutartį, išskyrus atvejus kai asmens duomenys reikalingi teisėtiems Šalių tikslams ir (ar) taikomos teisinės prievolės vykdymui. Šalys negali tvarkyti asmens duomenų bet kokiu kitu nei Sutartyje nurodytu tikslu.
      4. Šalys įsipareigoja taikyti technines ir organizacines priemones užtikrinančias tvarkomų asmens duomenų apsaugą.
      5. Turėti prieigą prie asmens duomenų ir juos tvarkyti gali tik tie Šalių darbuotojai arba atstovai, kuriems prieiga prie asmens duomenų būtina, siekiant vykdyti sutartinius įsipareigojimus ir kurie yra įsipareigoję užtikrinti tvarkomų asmens duomenų konfidencialumą.
      6. Šalys įsipareigoja nedelsiant informuoti viena kitą apie asmens duomenų saugumo pažeidimus bei užtikrinti duomenų subjektų teises.
      7. Asmens duomenų saugumo pažeidimo atveju ar Šaliai pagrįstai įtariant tokį pažeidimą, tokia Šalis nedelsiant, tačiau bet kokiu atveju ne vėliau nei per 24 val. po to, kai sužinojo apie tai, raštu informuos kitą Šalį ir pateiks informaciją apie galimo pažeidimo pobūdį, Šalies atstovo kontaktinius duomenis, aprašytas pažeidimo pasekmes ir priemonių sąrašą kurių ėmėsi, kad būtų pašalintas pažeidimas.
      8. Jei Šaliai kyla nuostoliai dėl kitos Šalies kaltų veiksmų ir (ar) neveikimo tvarkant asmens duomenis, kaltoji Šalis privalo atlyginti kitos Šalies ir duomenų subjektų patirtus nuostolius.
      9. Šalys pasilieka teisę bet kuriuo metu sudaryti atskirą rašytinį susitarimą dėl asmens duomenų tvarkymo siekiant užtikrinti atitiktį 2016 m. balandžio 27 d. Europos Parlamento ir Tarybos reglamentui (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB.
6. BAIGIAMOSIOS NUOSTATOS
   1. Vykdydamos Sutartį, Šalys vadovaujasi Lietuvos Respublikos teisės aktais.
   2. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius nuostolius ir prisiima su nepranešimu susijusią riziką.
   3. Esant prieštaravimų tarp Sutarties ir Sutarties priedo „Techninė specifikacija“, Šalys turi vadovautis Sutarties priedu „Techninė specifikacija“. Esant prieštaravimų tarp Sutarties ir kitų jos priedų, Šalys turi vadovautis Sutartimi.
   4. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu. Pranešimai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena arba jeigu elektroninis laiškas buvo išsiųstas pasibaigus darbo valandoms (po 17 val.).
   5. Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Pirkėjo atsakingas asmuo, be kita ko, turi teisę raštu duoti Tiekėjo atsakingam asmeniui privalomus su Sutarties vykdymu susijusius nurodymus, pasirašyti PVM sąskaitas-faktūras ir kitus su Sutarties vykdymu susijusius dokumentus (išskyrus susitarimus dėl Sutarties pratęsimo, pakeitimo ir pan.). Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:
      1. Pirkėjo už šios Sutarties vykdymą atsakingas asmuo – Click or tap here to enter text., tel. Click or tap here to enter text.;
      2. Pirkėjo atstovas, atsakingas už Sutarties ir pakeitimų paskelbimą Lietuvos Respublikos viešųjų pirkimų įstatyme nustatyta tvarka – Click or tap here to enter text., tel. Click or tap here to enter text.;
      3. Tiekėjo už šios Sutarties vykdymą atsakingas asmuo – Click or tap here to enter text., tel. Click or tap here to enter text..
   6. Sutartyje nurodytas baudų ir delspinigių dydis skaičiuojamas nuo sumų be PVM.
   7. Sutartis pasirašoma kvalifikuotais elektroniniais parašais. Pasirašytą Sutartį elektroniniu formatu gaus kiekviena Sutarties Šalis.
7. PRIEDAI
   1. Priedas Nr. 1 – Techninė specifikacija
   2. Priedas Nr. 2 – Pasiūlymas
8. ŠALIŲ ADRESAI IR REKVIZITAI

|  |  |  |
| --- | --- | --- |
| **Pirkėjas:** | **Tiekėjas:** | |
|  |  | |
| **Akcinė bendrovė „Kelių priežiūra“** | **UAB „Kesko Senukai Lithuania“** | |
| Juridinio asmens kodas 232112130 | Juridinio asmens kodas 234376520 | |
| PVM mokėtojo kodas LT321121314 | PVM mokėtojo kodas LT343765219 | |
|  |  |
|  |  |
|  |  |
|  |  |
|  |  |
| **Pirkėjo vardu:** | **Tiekėjo vardu:** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Pasirašymo data:**  ***Pirkėjas antspaudo nenaudoja*** | **Pasirašymo data:** |